Document ID: 31991R0415

ΚΑΝΟΝΙΣΜΟΣ ( ΕΟΚ ) αριθ . 415/91 ΤΗΣ ΕΠΙΤΡΟΠΗΣ της 21ης Φεβρουαρίου 1991 για την τροποποίηση του κανονισμού ( ΕΟΚ ) αριθ . 100/90 για τη συνέχιση των ενεργειών προώθησης των πωλήσεων και διαφήμισης στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ) αριθ . 3660/90 ( 2 ), και ιδίως το άρθρο 4,
Εκτιμώντας :
ότι ο κανονισμός ( ΕΟΚ ) αριθ . 1000/90 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3291/90 ( 4 ), προβλέπει τη συνέχιση των ενεργειών προώθησης των πωλήσεων και διαφήμισης στον τομέα του γάλακτος και των γαλακτοκομικών προϊόντων - ότι, λαμβάνοντας υπόψη το γεγονός ότι τα χρηματικά μέσα που προβλέπονται για τις ενέργειες αυτές δεν χρησιμοποιήθηκαν πλήρως, πρέπει να αφιερωθεί μέρος των ποσών που εναπομένουν για τη δημιουργία καταλόγου των τυριών που διατίθενται στο εμπόριο στο έδαφος της Κοινότητας - ότι ένας τέτοιος κατάλογος μπορεί να προωθήσει τις πωλήσεις όλης της κλίμακας των προϊόντων που βρίσκονται στο έδαφος της Κοινότητας - ότι πρέπει για το σκοπό αυτό να επεκταθεί ο κατάλογος των ενεργειών που αναφέρονται στο άρθρο 1 παράγραφος 2 του εν λόγω κανονισμού -
ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 1000/90 τροποποιείται ως εξής :
1 . Στο άρθρο 1 παράγραφος 2 :
- στο πρώτο εδάφιο, προστίθεται η ακόλουθη περίπτωση :
"- η δημιουργία καταλόγου των τυριών που διατίθενται στο εμπόριο στο έδαφος της Κοινότητας ."-
- προστίθεται το ακόλουθο τρίτο εδάφιο :
"Εντούτοις, όσον αφορά την εφαρμογή του πρώτου εδαφίου τελευατάια περίπτωση, η Επιτροπή προβαίνει σε ένα νόμο διαγωνισμό ."
2 . Προστίθεται το ακόλουθο άρθρο 8α :
"Άρθρο 8α
Κατά παρέκκλιση από το άρθρο 1 παράγραφοι 3 και 5, από το άρθρο 2 παράγραφοι 1 και 3, από το άρθρο 3, από το άρθρο 4 παράγραφος 2 και από τα άρθρα 5, 6, 7 και 8 :
α ) η ενέργεια που αναφέρεται στο άρθρο 1 παράγραφος 2 πρώτο εδάφιο τελευταία περίπτωση εκτελείται το αργότερο την 1η Ιανουαρίου 1992, από οποιοδήποτε φυσικό ή νομικό πρόσωπο που κατέχει τα προσόντα και την αναγκαία πείρα που δικαιολογεί την εκτέλεση της ενέργειας αυτής και αναλαμβάνει τη δέσμευση να εξασφαλίσει την ορθή εκτέλεση των εργασιών -
β ) η κοινοτική συνδρομή καθορίζεται στο 100 % των δαπανών - δεν λαμβάνονται υπόψη τα διοικητικά έξοδα που προκύπτουν από την εκτέλεση της ενέργειας -
γ ) οι προτάσεις πρέπει να περιέλθουν στην Επιτροπή πριν απο την ημερομηνία που καθορίζεται στην προκήρυξη προσφορών -
δ ) οι προτάσεις πρέπει να συνοδεύονται από τη δέσμευση τήρησης των διατάξεων του παρόντος κανονισμού -
ε ) εντός της προθεσμίας που καθορίζεται στην προκήρυξη των προσφορών, η Επιτροπή εξετάζει τις ληφθείσες προτάσεις και επιλέγει εκείνη που θα ληφθεί υπόψη για τη χρηματοδότηση, μετά από διαβούλευση με την επιτροπή διαχείρισης γάλακτος και των γαλακτοκομικών προϊόντων βάσει του άρθρου 31 του κανονισμού ( ΕΟΚ ) αριθ . 804/68 του Συμβουλίου -
στ ) τα στοιχεία που αφορούν το περιεχόμενο της σύμβασης, τη χρηματοδότηση και την παρουσίαση του καταλόγου και τη διανομή του καθορίζονται από την Επιτροπή στην προκήρυξη των προσφορών στην Επίσημη Εφημερίδα των Ευρωπαϊκών Κοινοτήτων ." Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 21 Φεβρουαρίου 1991 .

Labels: 12
3
17